**Påminnelse – driveplikt etter jordlova**

Viser til brev til deg datert xx.xx.20xx, om driveplikt på jordbruksarealet på gnr. \_\_\_\_ og bnr. \_\_\_\_ i xxxx kommune.

Som grunneier har du jf. jordlova § 8, driveplikt på arealene. Denne oppfylles enten gjennom egen drift eller gjennom skriftlig jordleiekontrakt med varighet på 10 år.

Vi kan ikke se å ha mottatt melding om hvordan du planlegger oppfyllelse av driveplikt eller skjema for søknad om fritak fra driveplikt. Vi sender derfor nå ut en påminnelse om innsending av vedlagte skjemaer.

Vi kan heller ikke se å ha mottatt underskrevet jordleieavtale innen fristen som var xx.xx.20xx. I jordlova § 8 står det blant annet at driveplikten kan oppfylles ved at arealet leies bort, og at leieavtalen er på minst 10 år av gangen. Videre at avtalen må føre til driftsmessige gode løsninger, og skal være skriftlig. Eieren må sende kopi av avtalen til kommunen.

Du har, som nevnt i orienteringsbrevet, etter jordlova § 8 a anledning til å søke fritak fra driveplikten. Ved avgjørelse skal det legges vekt på følgende momenter:

* Hvor viktig det er å holde jordbruksarealet i hevd
* Bruksstørrelse
* Avkastningsevne på arealet
* Om det i området der eiendommen ligger er bruk for jordbruksarealet som tilleggsjord
* Søkerens livssituasjon

**Sanksjoner ved brudd på driveplikten**

Dersom jordbruksarealet ikke blir drevet, kan kommunen etter jordlova § 8 tredje ledd gi pålegg om å leie bort jorda for en periode på inntil 10 år, at jorda skal plantes med skog eller tiltak av hensyn til kulturlandskapet.

Videre kan Statsforvalteren etter jordlova § 20 pålegge tvangsgebyr dersom bestemmelsene i § 8 ikke overholdes. Slike pålegg er et alternativ eller supplement til pålegg om tiltak etter § 8 tredje ledd.

Ny frist for innsendelse av melding om oppfyllelse av driveplikt eller søknad om fritak fra driveplikten: xx.xx.20xx.

Har du spørsmål, ta kontakt med landbruksforvaltningen i din kommune.

Med hilsen

**For mer informasjon om driveplikten:**

* [Lov om jord (jordlova)](https://lovdata.no/dokument/NL/lov/1995-05-12-23)
* [Rundskriv M-2/2021](https://www.regjeringen.no/contentassets/beb3fd0cb9d7401180d962e0e98ba854/rundskriv-jordloven-m-2-2021.pdf)

**Vedlegg:** *(Dette er eksempler, send ved de vedlegg dere mener er relevante)*

* Melding om oppfylling av driveplikt
* Skjema for søknad om fritak fra driveplikten
* Forslag til jordleieavtale